Tallet vil med stor sandsynlighed stige, når familier, der har fejret julen ude, kommer hjem, forventer Nordjyllands Politi.

I Aalborg-området var der 12 indbrud i villaer og lejligheder den 24. december. Resten af Himmerland havde fire indbrud. I Frederikshavn var der kun et. Hjørring og Thy-Mors-området havde hver to. Tallet chokerer ikke ligefrem vagtchefen hos Nordjyllands Politi. - Jeg tror, vi slipper nådigt i år i forhold til tidligere år, siger vagtchef Carsten Kjær fra Nordjyllands Politi. Og noget tyder på, at han får ret. I perioden fra den 24. december til og med den 27. december 2013 blev der anmeldt hele 85 indbrud i Nordjylland. I takt med at folk, der har fejret jul og overnattet ude, vender hjem, stiger antallet af anmeldelser traditionelt.